《送刘定贤良下第赴广陵令》
宋代·梅尧臣

刘蕡不登科，众口诵其策。
得者为之差，闻者为之惜。
摧藏一时屈，论议千古白。
至今简篇中，一字不敢易。
其言究时病，舂刺若戈戟。
引经见大法，非蹈春秋僻。
我朝屡得人，无不升显赫。
乃知所中否。实命系通厄。
中则首公相，人情作冠帻。
否则走仕涂，人情作履舄。
秋风广陵城，千里夷门客，
壮心虽暂失，美宝有时获。
怊怅以送君，致龙翻点额。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。